കുറവിലങ്ങാട്, കോഴാ, വെമ്ബള്ളി ഭാഗങ്ങില് പൊതുമരാമത്ത് വകുപ്പ് എം.സി റോഡില് സ്ഥാപിച്ചിരിക്കുന്ന സ്ട്രിപ്പ് സ്പീഡ് ബ്രേക്കര് അപകടത്തിന് കാരണമാകുന്നതായി പരാതി കുറവിലങ്ങാട്: വേഗത നിയന്ത്രിക്കാന് പൊതുമരാമത്ത് വകുപ്പ് എം.സി റോഡില് സ്ഥാപിച്ചിരിക്കുന്ന സ്ട്രിപ്പ് സ്പീഡ് ബ്രേക്കര് അപകടത്തിന് കാരണമാകുന്നതായി നാട്ടുകാരുടെ പരാതി. കുറവിലങ്ങാട് പള്ളിക്കവല, കോഴാ ജംഗ്ഷന് സമീപം, വെമ്ബള്ളി എന്നിവിടങ്ങളിലാണ് അപകടത്തിന് ഇടയാക്കുന്ന വിധത്തില് സ്ട്രിപ്പ് സ്പീ ഡ് ബ്രേക്കര് സ്ഥാപിച്ചിരിക്കുന്നത്. ഇത് സംബന്ധിച്ച് സമീപവാസികളും വ്യാപാരികളും ആക്ഷന് കൗണ്സില് രൂപികരിച്ച് പൊതുമരാമത്ത് വകപ്പ് മന്ത്രി മുഹമ്മദ് റിയാസ്, മോന്സ് ജോസഫ് എം.എല്.എ എന്നിവര്ക്ക് പരാതി നല്കി. ഭാരവാഹനങ്ങള് ഉള്പ്പടെയുള്ളവ വേഗതയില് സ്ട്രിപ്പ് സ്പീഡ് ബ്രേക്കറില് കയറുന്നതോടെ അനുഭവപ്പെടുന്ന കുലുക്കത്തില് വീടുകളുടെയും കെട്ടിടങ്ങളാടെയും അടിത്തറ ഉള്പ്പടെ കുലുങ്ങുകയും കോണ്ക്രീറ്റ് ഭാഗങ്ങള്ക്ക് വിള്ളല് സംഭവിക്കുകയും ചെയ്തിട്ടുണ്ട്. സ്ട്രിപ്പ് ബ്രേക്കര് സ്ഥാപിച്ചതിലെ അപാകതയാണ് കാരണമായി ആക്ഷന് കൗണ്സില് ചുണ്ടികാട്ടുന്നത്. സംസ്ഥാനത്തെ പ്രധാന റോഡുകളിലെല്ലാം സ്ട്രിപ്പ് സ്പീഡ് ബ്രേക്കര് സ്ഥാപിച്ചിട്ടുണ്ട്. അതിന്്റെയെല്ലാം ഉയരം ഏഴ് എം.എമ്മില് താഴെയാണ്. എന്നാല് കുറവിലങ്ങാട്, കോഴാ, വെമ്ബള്ളി എന്നിവിടങ്ങളില് സ്ഥാപിച്ചിരിക്കുന്നത് 14 എം. എം. ഉയരത്തില് കൂടുതലാണ്. സ്ട്രിപ്പ് സ്പീഡ് ബ്രേക്കറിന്്റെ ഉദ്ദേശം വാഹനങ്ങളുടെ വേഗത നിയന്ത്രിക്കുകയെന്നതാണ്. ഇതിനായി ഉയരം ഏഴ് എം.എം മതിയെന്നാണ് വിദഗ്ദ്ധര് പറയുന്നത്. ഉയരം കൂടിയാല് വേഗതയില് എത്തുന്ന വാഹനങ്ങള് സ്ട്രിപ്പ് സ്പീഡ് ബ്രേക്കറില് കയറുന്നതോടെ നിയന്ത്രണം നഷ്ടപ്പെടാന് സാധ്യതയുണ്ടെന്ന് വിദഗ്ദ്ധര് പറയുന്നു. എം. സി റോഡിലൂടെ എത്തുന്ന വാഹനങ്ങള് കുറവിലങ്ങാട്ടും വെമ്ബള്ളിയിലും സ്ട്രിപ്പ് സ്പീഡ് ബ്രേക്കറില് കയറി തെന്നിമാറി അപകടത്തില് പെടുന്നത് നിത്യസംഭമാണന്ന് ആക്ഷന് കൗണ്സില് ചെയര്മാന് ജോജോ ആളോത്ത് കണ്വീനര് റാള്ഫ് ആന്റണി എന്നിവര് പറഞ്ഞു.